পরীক্ষার রেজাল্টে ভুল নম্বর আসায় কলেজে ভর্তির প্রক্রিয়া আটকে গেল ছাত্রের। 
কল্যানগড় বিদ্যামন্দির থেকে দ্বাদশ শ্রেণির পরীক্ষা দিয়েছিল অশোকনগর রাধা কেমিকেল এলাকার ছাত্র সাগর সুত্রধর। হাতে মার্কশিট পাওয়ার পরে, মাথায় আকাশ ভেঙে পড়ল তার। মার্কশিটে দেখা গেল বাংলাতে মাত্র ১৬ নম্বর পেয়েছে সে।

ভেঙে না পড়ে নিজের ওপর আত্মবিশ্বাস রেখে বাংলা খাতা রিভিউতে দেয় সাগর। অবশেষে ৫ সেপ্টেম্বর স্কুলে নতুন মার্কশিট আসে, যাতে দেখা যায়, সে বাংলাতে পেয়েছে ৫০। 

কিন্তু হাতে যখন নতুন মার্কশিট পেল সাগর, ততক্ষণে অনেকটাই দেরি হয়ে গিয়েছে। কোনও কলেজই এখন আর তাকে ভর্তি নিচ্ছে না, কারণ সব কলেজেই ভর্তির প্রক্রিয়া শেষ এবং আসনও আর ফাঁকা নেই। তাহলে কি এক বছর নষ্ট হবে? এঅ প্রশ্নই মাথায় ঘুরপাক খাচ্ছে সাগরের। 

কিম্তু এর দায় ভার কে নেবে? ছাত্রের দাবি, শিক্ষা দফতরকেই নিতে হবে এই দায়ভার। নম্বর ১৬ থেকে ৫০ হওয়ায় আনন্দিত হয় সে। কিন্তু কলেজে না যেতে পারায় মানসিক যন্ত্রণায় ভুগছে সাগর। তাই তার মা বাবা সরকারের কাছে আবেদন করছেন, যাতে ছেলের একটা বছর নষ্ট না হয়। মা ও বাবার সন্তানের উপপে বিশ্বাস ছিল যে, এত খারাপ রেজাল্ট করতে পারেনা সে।